text: Sang adlaw sang inyo kasal, nanumpa ka. Tubtob buhi ka, dapat mo tumanon ina nga panumpa—ang pangako nga unungan mo ang imo tiayon kag solbaron ang mga problema nga magautwas.
text: #000010
text: Ang panumpa kaangay sang isa ka angkla nga makapalig-on sang inyo pag-asawahay
text: #000012
text: Ang inyo panumpa amo ang solusyon, indi ang problema. Madamo nga tawo karon ang indi gusto nga may obligasyon sila. Ginapaanggid sang iban ang panumpa nga daw isa ka gapos nga nagapugong lang sa imo sa paghimo sing malain. Sa baylo, kabiga ini nga isa ka angkla nga makapalig-on sa inyo pag-asawahay. Ang isa ka asawa nga si Megan nagsiling, “Kon mag-utwas ang problema, ang isa sa pinakamaayo nga butang parte sa panumpa amo ang paghibalo nga wala sing isa sa inyo ang magabulag.” * Ang pagsalig nga ang pag-asawahay may kasiguruhan—bisan pa may mga problema ini—magahatag sa inyo sing mabakod nga rason nga solbaron ang mga problema.—Tan-awa ang kahon nga “ Panumpa kag Katutom.”
text: #000013
text: Tandai: Kon may mga problema ang inyo pag-asawahay, subong na ang tion nga pabakuron ang inyo panumpa sa baylo nga duhaduhaan ini. Paano mo ina mahimo?
text: #000014
text: Usisaa ang imo ginahambal. Kon nagabaisay kamo nga mag-asawa, likawi ang paghambal sang mga butang nga hinulsulan mo sa ulihi, subong sang “Bulagan ko ikaw! ukon, Mangita ako sang iban nga magapalangga sa akon!” Ini nga mga tinaga nagapaluya sa inyo panumpa, kag imbes nga masolbar ang inyo problema, padayon na lang kamo nga mag-insultuhanay. Sa baylo sang masakit nga mga tinaga, mahimo ka magsiling: “Pareho kita nga akig. Ano ang aton himuon para masolbar ini nga problema?”—Prinsipio sa Biblia: Hulubaton 12:18.
text: #000017
text: Himua ang mga butang nga makapabakod sang imo panumpa. Magbutang sing piktyur sang imo tiayon sa imo lamesa sa ulubrahan. Mag-istorya sing positibo nga mga butang tuhoy sa inyo pag-asawahay. Tinguhai nga magtawag sa imo tiayon kada adlaw kon malayo ka sa iya. Pirme gamita ang “kami,” kag magsiling, “kami sang akon asawa” ukon “kami sang akon bana.” Paagi sini, mapakita mo sa iban, kag mapahanumdom mo ang imo kaugalingon, nga may panumpa ka sa imo tiayon.
text: #000018
text: Mangita sing maayo nga mga huwaran. Makig-istorya sa hamtong nga mga mag-asawa nga nangin madinalag-on sa pag-atubang sa ila mga problema. Pamangkuta sila, “Daw ano ka importante para sa inyo ang inyo panumpa, kag paano ini nakabulig sa inyo pag-asawahay?” Ang Biblia nagsiling: “Subong nga ang salsalon mapatalom sang salsalon, mapatalom man sang tawo ang iya abyan.” (Hulubaton 27:17) Ginahunahuna ini nga prinsipio, ngaa indi mangayo sing bulig sa mga nagmadinalag-on sa ila pag-asawahay?
text: #000019
text: ^ par. 7 Ginatugutan sang Biblia ang pagbulagay kon ang isa ka tiayon nakahimo sing seksuwal nga imoralidad. Tan-awa ang artikulo nga “Ang Pagtamod sang Biblia—Pagpanghilahi” sa sini nga isyu sang Magmata!
text: #000020
text: “Kon kamo sang imo tiayon mainunungon sa tagsatagsa, makabatyag kamo nga mapinadayunon ang inyo pag-asawahay. Kon pamensaron ninyo ang magaabot nga mga binulan, mga tinuig, kag mga dekada, mahanduraw ninyo ang inyo kaugalingon nga magkaupod pa gihapon. Indi gid ninyo mahunahuna nga indi na kamo mag-asawa, kag ini nga pagtamod nagadala sing kalig-unan sa inyo kaangtanan. Ang isa ka asawa nagsiling: ‘Bisan pa kon akig gid ako sa [akon bana] kag nainit gid sa nagakatabo sa amon, wala ako nabalaka nga ang amon pag-asawahay maguba. Ginakabalak-an ko kon paano namon mapasag-uli ang amon kaangtanan. Wala ako nagaduhaduha nga magpasag-uliay kami—bisan pa kon kaisa indi ko mahibaluan kon paano ini himuon.’”—Halin sa Septiembre 15, 2003, nga Ang Lalantawan.
text: #000025
text: Mapakita lang bala ang katutom sa pag-asawahay paagi sa paglikaw sa pagpanghilahi?
text: #000027
text: Hupti ang Katutom sa Imo Tiayon
text: #000028
text: Ano ang nagapabakod sa pag-asawahay? Ano ang makaguba sini? Paano ka makapabilin nga matutom sa imo tiayon?
text: #000029
text: Ang maalamon nga laygay sang Biblia nakabulig na sa minilyon ka lalaki kag babayi para mangin malipayon ang ila pamilya.
text: #000031
text: Apat ka paagi nga makabulig sa imo kag sa imo tiayon nga malikawan ang pagbaisay kag magbuligay sa pagpangita sang solusyon.
text: #000032